அஷ்வின் ராஜா

அஷ்வின் ராஜா (Ashvin Raja) என்பவர் ஒரு இந்திய திரைப்பட நடிகர் ஆவார். இவர் குறிப்பாக தமிழ் மொழி படங்களில் தோன்றியுள்ளார்.  இவர்  லட்சுமி மூவி மேக்கர்ஸ் திரைப்பட தயாரிப்பாளர் மறைந்த வி. சுவாமிநாதனின் மகன் ஆவார்.

தனிப்பட்ட வாழ்க்கை 
அஸ்வின் ராஜாவின் தந்தை திரைப்பட தயாரிப்பாளரான சுவாமிநாதன் ஆவார். அவர் லக்ஷ்மி மூவி மேக்கர்ஸ் என்ற திரைப்பட தயாரிப்பு நிறுவனத்தை வைத்திருந்தார்.  அவர் தயாரித்த சில திரைப்படங்களில் சிறப்புத் தோற்றங்களில் நடித்துள்ளார. வி. சுவாமிநாதன் வி. கோவிட் -19 பெருந்தொற்றின்  காரணமாக 10. ஆகத்து, 2020 அன்று காலமானார். அவருக்கு கொரோனா வைரசு தொற்று கண்டறியப்பட்ட  பின்னர் சென்னையில் உள்ள ஒரு தனியார் மருத்துவமனையில் சிகிச்சை பெற்று வந்தார். கோவிட் -19 காரணமாக இறந்த தமிழ் திரையுலகில் முதல் நபர் அவர் ஆவார்.  அஸ்வின், தனது காதலி வித்யாஸ்ரீயை 24 சூன் 2020 அன்று திருமணம் செய்து கொண்டார். அவர் ஒரு  மருத்துவர் ஆவார்.

தொழில் 
ராஜேசின் நகைச்சுவைத் திரைப்படமான பாஸ் என்கிற பாஸ்கரன்  (2010) படத்தில் மாணவர் பால்பாண்டி பாத்திரத்தில் அஸ்வின் அறிமுகமானார்.  விக்ரம் பிரபு மற்றும் தம்பி ராமையா ஆகியோருடன் யானை மேய்ப்பராக பிரபு சாலமனின் கும்கி (2012) படத்தில் நடித்தது திரைப்பட விமர்சகர்களிடையே நல்ல வரவேற்பைப் பெற்றார், மேலும் படப்பிடிப்புக்காக அறுபத்தாறு நாட்கள் நாட்களை ஒதுக்கி இருந்தார்.  கும்கியின் வெற்றி இவரை "கும்கி அஸ்வின்" என்று குறிப்பிட காரணமாயிற்று.   2013 ஆம் ஆண்டில், இவர் சிறிய வேடங்களில் நடித்தார், குறிப்பாக  தில்லு முல்லு மற்றும் தனுசுடன் நய்யாண்டி  ஆகிய படங்களில் நடித்தார்.  மேலும் திகில் படமான மகாராணி கோட்டை  (2015), நகைச்சுவை படமான நாரதன் (2016) போன்ற  படங்களில் நடித்தார். எதிர்மறையான பாத்திரத்தில் நடிக்க தயங்க மாட்டேன் என்று இவர் ஒரு நேர்காணலில் தெரிவித்தார்.  2019 ஆம் ஆண்டில், ஜோதிகாவின் ஜாக்பாட் மற்றும் ஹரீஷ் கல்யாண் நடித்த தனுசு ராசி நேயர்களே ஆகிய படங்களில் நடித்தார் .

திரைப்படவியல்

குறிப்புகள் 

தமிழ்த் திரைப்பட நடிகர்கள்
1989 பிறப்புகள்
தமிழ் நகைச்சுவை நடிகர்கள்
வாழும் நபர்கள்